A4-0385/98

Σχέδιο κανονισμού (ΕΚ) του Συμβουλίου περί θεσπίσεως μηχανισμού παρέμβασης της Επιτροπής για την κατάργηση ορισμένων εμποδίων στις συναλλαγές (9348/98 - C4-0441/98 - 97/0330(CNS))

Το εν λόγω σχέδιο του Συμβουλίου εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. ότι σύμφωνα με το άρθρο 48 της Συνθήκης ΕΚ, η ελεύθερη κυκλοφορία των εργαζομένων αποτελεί μία από τις βασικές αρχές της Κοινότητας,

(Τροπολογία 11)

Άρθρο 5, παράγραφος 3

>Αρχικό κείμενο>

3. Η Επιτροπή δύναται να δημοσιεύσει στην Επίσημη Εφημερίδα των Ευρωπαϊκών Κοινοτήτων το κείμενο της κοινοποίησης που έχει αποστείλει στο συγκεκριμένο κράτος μέλος και διαβιβάζει αμέσως το κείμενο σε κάθε μέρος που το ζητά.

>Κείμενο μετά την ψηφοφορία στο ΕΚ>

3. Η Επιτροπή

τοποθετεί αμέσως στον Παγκόσμιο Ιστό (WWW) το κείμενο της κοινοποίησης που έχει αποστείλει στο συγκεκριμένο κράτος μέλος, το δημοσιεύει στην Επίσημη Εφημερίδα των Ευρωπαϊκών Κοινοτήτων και το διαβιβάζει σε κάθε μέρος που το ζητά.

(Τροπολογία 14)

Άρθρο 5, παράγραφος 5, πρώτο εδάφιο

>Αρχικό κείμενο>

5. Σε εξαιρετικές περιπτώσεις και για σαφώς αιτιολογημένους λόγους, και εάν το ζητήσει το κράτος μέλος, η Επιτροπή ενδέχεται να του επιτρέψει παράταση της προθεσμίας που αναφέρεται στην προηγούμενη παράγραφο.

>Κείμενο μετά την ψηφοφορία στο ΕΚ>

5. Κατ' εξαίρεση η Επιτροπή ενδέχεται να επιτρέψει παράταση της προθεσμίας που αναφέρεται στην προηγούμενη παράγραφο, εάν το ζητήσει το κράτος μέλος για αιτιολογημένους λόγους και εφόσον οι λόγοι αυτοί κριθούν αποδεκτοί.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου περί θεσπίσεως μηχανισμού παρέμβασης της Επιτροπής για την κατάργηση ορισμένων εμποδίων στις συναλλαγές (9348/98 - C4-0441/98 - 97/0330(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0619 - 97/0330(CNS)) ((ΕΕ C 10 της 15.1.1998, σελ. 14.)),

- έχοντας υπόψη το σχέδιο κειμένου του Συμβουλίου (9348/98 - 97/0330(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ επί της προτάσεως της Επιτροπής (C4-0011/98) και του τροποποιημένου κειμένου του Συμβουλίου (C4-0441/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών, της Επιτροπής Απασχόλησης και Κοινωνικών Υποθέσεων καθώς και της Επιτροπής Πολιτικών Ελευθεριών και Εσωτερικών Υποθέσεων (A4-0385/98),

1. εγκρίνει το σχέδιο κειμένου του Συμβουλίου με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.